ექს-ლე-ბენი

ექს-ლე-ბენი — ქალაქი და კომუნა საფრანგეთში. გარშემორტყმულია მთებითა და ტბით. შედის სავოიის დეპარტამენტის შემადგენლობაში. ცნობილია მინერალური წყლებით, მშვენიერი ეპოქისა და არტ-დეკოს არქიტექტურით. მოქმედებს არქეოლოგიური მუზეუმი, კაზინო. ქალაქთან მდებარეობს ბენედიქტელთა XII საუკუნის სააბატო, სადაც სავოიის მონარქების საძვალეა. სარკინიგზო მიმოსვლით დაკავშირებულია პარიზთან, ლიონთან, ჟენევასთან.

ისტორია
პირველი აბანოები აშენდა ძველი რომის დროს, ძვ. წ. 125 წელს, მაგრამ მას შემდეგ წყაროები მიტოვებულ იქნა და ისინი ხელახლა აღმოაჩინეს XVII საუკუნეში. პირველი თანამედროვე აბანოები აშენდა 1779 წელს სარდინიის მეფე ვიქტორ ამადეუს III-ის ბრძანებით. 1860-იან წლებში პარიზი-ლიონი-მარსელის რკინიგზის მშენებლობამ გააადვილა ქალაქში პარიზიდან ჩასვლა. ქალაქის პოპულარობა უკავშირდება დედოფალ ვიქტორიას, რომელმაც 1880 წელს იმოგზაურა ქალაქში ქალიშვილის რჩევით. 1939 წლამდე ქალაქს ყოველწლიურად 10 ათასამდე ვიზიტორი სტუმრობდა.

რესურსები ინტერნეტში

 ტურისტული პორტალი 

სქოლიო

კატეგორია:საფრანგეთის ქალაქები